Башҡорт дворяндары нәҫеленән булған шәхестең Башҡортостан автономияһын төҙөү йылдарындағы эшмәкәрлеге шулай уҡ баһалап бөткөһөҙ. Һәр кем үҙ өлкәһендә һәм дөйөм эш өсөн ҡулынан килгәнде генә түгел, килмәҫтәйҙе лә башҡарырға тырышҡан. Ҙур үҙгәрештәр мәле икәнен улар тәрән аңлаған, шуға күрә лә Бөтә донъя башҡорттары ҡоролтайы тарафынан ошо шәхестәрҙең исемен мәңгеләштереү саралары ойошторола икән, былар барыһы ла – хәтер яңыртыу ғына түгел, ә тарихи ысынбарлыҡтың, дөрөҫлөктөң тантанаһы ла.